Middelsstore til ganske store (gjerne 10-20 mm) termitter. Forskjellen i utseende mellom de ulike kastene er forholdsvis moderat. De kjønnede individene er omtrent dobbelt så store som arbeiderne og har vinger. De mangler punktøyne og har tre- til åtte-leddete haletråder (). Soldatene har forstørrede hoder og lange, sigdformede kjever, men er ikke svært mye større enn vanlige arbeidere. Arbeiderne har store, runde hoder, forholdsvis kraftige kjever, perlekjede-formede antenner og en thorax som er noe sklerotisert (hard) og brungul. De er den eneste termitt-familien der arbeiderne har øyne.